stanford-oval/wikipedia huggingface dataset:
Niklas Sundfors
Ura

Sundfors on Jeppis Hockeyn kasvatti. Hän toimi kaudella 2010–2011 Kokkolan Hermeksen ja Jeppiksen C-nuorten yhdistelmäjoukkueen varakapteenina ja voitti C-nuorten II-divisioonan runkosarjassa joukkueen sisäisen piste- ja syöttöpörssin tehoilla 15+24=39. Sundfors esiintyi kauden aikana myös Hermeksen B-nuorissa. Kaudeksi 2011–2012 hän siirtyi JYPin B2-nuoriin ja kaudella 2012–2013 hän jatkoi pelejään Jyväskylässä Diskoksen paidassa. Kaudeksi 2013–2014 Sundfors siirtyi Vaasan Sportin A-nuoriin. Hän debytoi kauden aikana myös miesten peleissä pelattuaan kaksi ottelua lainalla II-divisioonajoukkue Lapuan Virkiässä.
Kaudella 2015–2016 Sundfors debytoi Sportin SM-liigajoukkueessa. Hän teki liigadebyyttinsä 22. tammikuuta 2016 vieraissa JYPiä vastaan, jolloin 13. hyökkääjänä pelannut Sundfors sai jääaikaa 1.25 minuuttia. Ottelu jäi hänelle kauden ainoaksi SM-liigassa. Sundfors pelasi kauden aikana miesten pelejä myös neljä ottelua lainalla Sportin yhteistyöjoukkue Kokkolan Hermeksessä, Mestiksessä. Suurin osa hänen kaudestaan eteni kuitenkin Sportin A-nuorissa. Sundfors oli tehoilla 15+17=32 joukkueen paras maalintekijä Carl-Axel Braskénin kanssa ja toiseksi paras pistemies Verneri Vähäkankaan jälkeen.
Sundfors pelasi kaudella 2016–2017 Sportin SM-liigajoukkueessa harjoitusotteluita. Alkukauden hän vietti kuitenkin ainoastaan seuran A-nuorissa, joiden kapteenina Sundfors toimi. Joulukuun 2016 lopulla Sundfors siirtyi loppukauden sopimuksella Mestis-joukkue Kajaanin Hokkiin. Hän aloitti pian tämän jälkeen myös varusmiespalveluksen Kainuun prikaatissa. Sundfors teki Hokissa 16 runkosarja- ja kahdeksassa karsintasarjan ottelussa tehot 1+2=3. Huhtikuussa 2017 hän teki joukkueen kanssa vuoden mittaisen jatkosopimuksen. Hokki kuitenkin jäi ilman Mestis-lisenssiä ja ajautui lopulta konkurssiin toukokuun lopulla.
Kaudeksi 2017–2018 Sundfors siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Kumla HC:hen. Kesken kauden, tammikuussa 2018 hän palasi kuitenkin Suomeen ja siirtyi loppukauden sopimuksella Suomi-sarjajoukkue JHT Kalajoen riveihin. Sundfors oli pudotuspeleissä kolmella osumallaan joukkueen paras maalintekijä Jere Espon ja Nico Joen kanssa. Hän voitti kauden päätteeksi Suomi-sarjan mestaruuden. JHT jäi Mestiskarsintojen päätteeksi kuitenkin ilman sarjanousua hävittyään Heinolan Peliitoille voitoin 4–0. Kaudella 2018–2019 Sundfors voitti joukkueen sisäisen pistepörssin tehoilla 18+30=48. Pudotuspeleissä hän oli JHT:n paras pistemies ja syöttäjä tehoilla 2+5=7, kuten myös Suomen Cupissa tehoilla 2+5=7. Kaudella 2019–2020 Sundfors nousi joukkueen kapteenistoon. Kesken kauden, marraskuussa 2019 hänen sopimuksensa JHT:n kanssa kuitenkin purettiin, kun Sundfors sai sopimustarjouksen ulkomailta. Muutamaa päivää myöhemmin hänen vahvistettiin siirtyvän loppukauden kattavalla sopimuksella Norjan GET-ligaenissa pelaavan Grüner Ishockeyn riveihin.
Nina Weckström (jalkapalloilija)

| Henkilötiedot |
| --- | --- | --- | --- |
Syntymäaika: 25. syyskuuta 1974 (ikä 50)
Syntymäpaikka: Helsinki, Suomi
Junioriseurat
: Mps
Seurat
| Vuodet | Seura | O | (M) |
| 1987–1993 | HJK | – | (–) |
| 1990–1994 | MPS | – | (–) |
| 1994–1998 | HJK | – | (–) |
| 1998, 2005 | MPS | – | (–) |
Maajoukkue
| 1990–1996 |  Suomi | 7 | (0) |
 Seurajoukkueuran tilastot kattavat vain kansalliset sarjat.
Nina Weckström (s. 25. syyskuuta 1974 Helsinki) on suomalainen entinen jalkapalloilija. Hän edusti pääsarjatasolla Helsingin Jalkapalloklubia ja Malmin Palloseuraa, ja pelasi seitsemän A-maaottelua vuosina 1990–1996.
Weckströmin isä on entinen jalkapalloilija Juha Weckström ja veli jalkapalloilija John Weckström. Hänen poikansa on jalkapalloilija Luca Weckström. Jalkapalloilijat Amanda ja Daniel Rantanen
Saavutukset

Suomen mestaruus: 1991, 1992, 1994, 1997, 1998
Naisten Suomen Cup: 1991, 1992, 1993, 1998
Punamultalukko

Punamultalukko on Kangasalan Vehoniemenharjulla sijaitseva mannerjään vetäytyessä syntynyt, noin 40 metriä syvä suppa, eli harjukuoppa, joka on luultavasti pohjoismaiden suurin.
Kangasalla sijaitsee myös muita suuria suppia, kuten Väärälukko, Mustalukko ja Isolukko. Näistä ainoastaan Isolukko sijaitsee luonnonsuojelualueella.
Punamultalukon alueelle on jo pitkään suunniteltu luonnonsuojelualuetta, mutta perustaminen on viivästynyt, koska lähistölle on ollut suunnitteilla Tampereen ja Valkeakosken seudun tekopohjavesihankkeeseen liittyviä tekopohjavesikaivoja ja vesijohtolinjoja.
Supat syntyivät soran alle hautautuneen suuren jäälohkareen sulamisen seurauksena.
Professori Zoom

| Professori Zoom |
| --- | --- |

Luoja(t):  John Broome Carmine Infantino
Kustantamo:  DC Comics
Ensiesiintyminen:  The Flash nro 139 (syyskuu 1963)
Henkilötiedot
Oikea nimi:  Eobard Thawne
Status:  aktiivinen
Pituus:  180 cm
Paino:  81 kg
Ryhmäsidokset:  Superrikollisten Salainen Yhteisö
Henkilöllisyydet:  Negatiivi-Salama Adrian Zoom
Voimat:  Supernopeus
Suhteet
Sukulaiset:  Malcolm Thawne (kaukainen esi-isä) Eddie Thawne (kaukainen esi-isä)
Professori Zoom tai Negatiivi-Salama, oikealta nimeltään Eobard Thawne, on kuvitteellinen hahmo DC Comicsin sarjakuvissa ja Salaman vihollinen, jonka loivat John Broome ja Carmine Infantino. Professori Zoom teki ensiesiintymisensä The Flash -lehden numerossa 139 vuonna 1963. Professori Zoom on toinen Negatiivi-Salama. Vuonna 2009 Professori Zoom oli listattu sijalle 31 IGN-sivuston laatimassa luettelossa sadasta suurimmasta sarjakuvarikollisesta kautta-aikain.
Eobard Thawne on 2400-luvulla elävä tiedemies, joka on useamman kerran palannut ajassa taaksepäin kohdatakseen Salaman. Hän oli aluksi Barry Allenin fani ja yritti matkia idoliaan luomalla itselleen keinotekoisesti supernopeuden. Mentyään ajassa taaksepäin Thawne huomasikin kohtalonsa olevan idolinsa suurin vihollinen Negatiivi-Salama.
Sarjakuvissa > Hopeakausi, 1960-1970-luku

Sarjakuvien hopeakaudella Eobard Thawne oli 2400-luvulla elänyt rikollinen, joka löysi aikakapselin, jossa oli Salaman asu. Thawne onnistui käyttämään laitetta ja vahvistamaan asun nopeusenergiaa, jonka myötä se antoi hänelle samat voimat kuten Salamalle niin kauan kun hän vain piti asua yllään. Prosessin aikana asun värit vaihtuivat käänteiseksi, ja asusta tuli punaisen sijaan keltainen ja saappaista sekä Salaman logosta tuli punaiset. Thawne käytti uusia kykyjään rikosten tekemiseen, mutta joutui viimeisellä kerralla Salaman estämäksi, kun hän oli matkustanut tulevaisuuteen. Salama saapui tulevaisuuteen atomikellon vuoksi joka oli räjähtämässä kuten atomipommi. Hän oletti Thawnen tietävän asiasta jotain ja sai hänet kiinni. Kaksikko kamppaili aikansa, kunnes Salama onnistui kukistamaan Thawnen, mutta huomasi pian että se oli ajan haaskausta, sillä roisto ei tiennyt mitään pommista. Salama löysi lopulta pommin viime hetkellä ja onnistui evakuoimaan vaara-alueen.
Thawne halusi kuitenkin kostaa tappionsa Salamalle ja matkasi menneisyyteen. Hänelle tuli samalla pakkomielle, että hän korvaisi Barry Allenin sekä sankarina että aviomiehenä. Allenin vaimo Iris West teki kuitenkin selväksi ettei tämä tule kuuloonkaan, Professori Zoomiksi itseään nimittänyt Thawne tappoi Irisin erään juhlan aikana. Menetys oli Salamalle musertava isku ja kesti pitkään kunnes hän sai itsensä henkisesti takaisin kuntoon. Lyhyen ajan päästä Salama oli löytänyt uuden rakkaan ja tälläkin kertaa Zoom oli ilmestynyt paikalle ja uhannut tappaa Allenin morsiamen. Allen pelkäsi että historia toistaisi itseään ja päätti tappaa Zoomin taittamalla häneltä niskat. Allenia ei kuitenkaan myöhemmin tuomittu murhasta vaikka muun muassa Poika Salama oli todistamassa häntä syylliseksi. Riideltyään Poika Salaman kanssa siitä että hän olisi voinut estää Zoomin muuten kuin tappamalla, päätti Allen matkata 2900-luvulle jossa hän lopetti sankarinuransa ja eli ylösnousseen vaimonsa Iris Westin kanssa. Tämä ei kuitenkaan kestänyt kauan, kun hän kuoli vuonna 1985 12-osaisessa Crisis on Infinite Earths -tarinassa.
Sarjakuvissa > New Earth, 1986–2011

Eobard Thawne syntyi 2451 ja hänen vanhemmat säätelivät geneettisesti poikansa erittäin älykkääksi ja tietyn näköiseksi. Varttuessaan hänen vanhemmat olivat huolissaan Eobardin epäsosiaalisuudesta ja taipumuksesta haaveilla keskellä päivää. He toivoivat että sisaruksesta huolehtiminen auttaisi Eobardia, joten he saivat toisen pojan, Robernin. Eobard ei kyennyt huolehtimaan nuoremmasta veljestään, joka vain pahensi kaikkien hermoja raivonpuuskillaan. Eobard vietti paljon aikaa veljensä kanssa psykologisissa tutkimuksissa ja sosiaalisissa tutustumistapaamisissa, että hän jäi jälkeen omissa opinnoissa. Sen johdosta Eobardin hakemus tutkia Speed Forcea Salaman museossa hylättiin. Eobard alkoi tekemään laittomasti omaa tutkimusta aiheesta. Hän jäi myöhemmin kiinni veljelleen, joka oli ryhtynyt poliisiksi.
Eobardin tulevaisuuden versio matkusti ajassa taaksepäin ja esti veljensä syntymän. Tämä auttoi häntä keskittymään täysin opintoihinsa ja hänet hyväksyttiin Salaman museoon tekemään tutkimustaan. Toinen tiedemies professori Drake kertoi olevansa lähellä todistaa Speed Forcen olemassa olon. Eobard tarjosi yhteistyötään, mutta Drake kieltäytyi. Hän matkasi jälleen ajassa taaksepäin ja tappoi Draken. Uuden aikajanan myötä Eobard nimitettiin Salaman museon professoriksi. Speed Forcen tietämyksestään hänen kollegat antoivat hänelle lempinimen professori Zoom. Eobardin tutkimukset eivät olleet täysin onnistuneet ja hän ei kyennyt astumaan Speed Forceen. Eobardin vanhemmat olivat huolissaan poikansa työstä ja aiheuttivat Salaman museon sulkemisen. Eobard päätti jälleen muuttaa historian kulkua ja aiheutti vanhempiensa kuoleman, joka mahdollisti hänen jatkaa tutkimuksiaan.
Eobard rakastui toimittajaan nimeltä Rose, joka tuli haastattelemaan häntä Central City Science Today lehteen. Hän sai selville että ihastuksen kohteensa oli kihloissa, jonka myötä Eobard matkasi uudelleen ajassa taaksepäin ja kävi tappamassa Rosen kihlatun ja kaikki hänen kanssaan seurustelleet. Rose ei kuitenkaan uskonut kihlattunsa olleen kuollut. Heistä tulikin hyvät ystävät, mutta Eobard yritti väkisin saada suhdetta aikaan ja yritti suudella Rosea. Vihoissaan Eobardin tulevaisuuden versio järkytti Rosea lapsena, joka sai hänet mykäksi. Rose vietiin sen johdosta laitokseen loppuelämäkseen.
Sarjakuvissa > New Earth, 1986–2011 > Kuolema

Eobard yritti vuosia erilaisia väreilytaajuuksia, kunnes hän onnistui vapauttamaan itsensä extra-ulottuvuuden vankilasta. Barry Allenin oli määrä mennä naimisiin Fiona Webbin kanssa ja hääpäivänä Professori Zoom jätti viestin Salaman museossa. Heidän tulisi tavata talossa, jossa Barry ja Iris asuivat ennen. Hänet kuitenkin sieppasi seuraajansa tulevaisuudesta toinen Zoom ja vei hänet useita vuosia tulevaisuuteen. Uuden Zoomin vuoksi hän ei kyennyt käyttämään omia voimiaan, joten hän pyysi Zoomia käyttämään kosmista juoksumattoa, jotta he voisivat pakottaa Wally Westiä katsomaan vaimonsa kuoleman, joka johtaisi hänen syntymättömien lastensa kuolemaan. Barry yhtäkkiä ilmestyi paikalle tuoden Professori Zoomin takaisin omaan aikaansa. Pian sen jälkeen Allen yritti epätoivoisesti pelastaa Fionan juostessaan supernopeudellaan, Professori Zoom kietoitui pyykkinaruun, joka katkaisi häneltä niskat tappaen Professori Zoomin välittömästi.
Sarjakuvissa > New Earth, 1986–2011 > Blackest Night

Blackest Night -tarinassa Mustien Lyhtyjen joukot herättivät Professori Zoomin ruumiin henkiin, jonka jälkeen hän alkoi kutsua itseään uudeksi Black Flashiksi. Hän etsi välittömästi käsiinsä Salaman ja alkoi piinata sankaria. Kyseinen versio oli Professori Zoomin uudelleen henkiin herätetty ruumis, eikä sillä ollut mitään muistikuvia kuolemaa edeltävästä elämästään. Hän ei ollut myöskään tietoinen toisesta Zoomista tai että Salama oli kuollut ja tullut takaisin henkiin. Vaikka hän huusi Barry Allenin murhanneen hänet ja provosoi sankaria, Salama rauhottui ja vältti Black Flashin kohtaamisen.
Professori Zoom palasi Mustan Lyhdyn versioiden Poika Salaman ja Solovarin kanssa taistelemaan Barry Allenia, Wally Westiä ja Saint Walkeria vastaan. Kesken taistelun Professori Zoomin keho koteloitui jäähän samaan aikaan, kun Kapteeni Pakkaselle kuulunut kylmäkranaatti räjähti Iron Heightsissa, jossa tulevaisuuden versio Zoomista oli vangittuna. Viimeisessä taistelussa Nekronia vastaan Zoom herätettiin henkiin valkoisella valolla, mutta hän katosi välittömästi väittäen olleensa matkalla "kotiin".
Sarjakuvissa > New Earth, 1986–2011 > Flashpoint

Vuoden 2011 Flashpoint-tarinassa luodaan uusi aikajana historian muuttamisen kautta. Zoom paljastaa, että hänen ruumiinsa on pysyvästi yhteydessä Speed ​​Forceen, minkä ansiosta hän voi luoda negatiivisen version, jolla hän pakeni vankilasta. Hän ei kuitenkaan pystynyt muuttamaan Barryn muuttumista Salamaksi, koska se poistaisi hänet tehokkaasti olemassaolosta. Sen sijaan Thawne päättää pilata Barryn elämän tämän lapsuudessa ja tappaa hänen äitinsä Noran. Thawne paljastaa myöhemmin, että Flashpoint-aikajana luotiin, kun Barry meni ajassa taaksepäin estääkseen Zoomia tappamasta Noraa. Kun tämän todellisuuden Batman tappaa Thawnen miekan pistolla rintakehän läpi, Flash matkustaa ajassa taaksepäin estääkseen Barryn nuorempaa itseä muuttamasta historiaa, mutta sen sijaan Pandoran manipulaatioiden alaisena luodaan kolmas, uusi aikajana, jossa DC Comicsin jatkuvuus alkaa vuodesta 2011 alkaen.
Sarjakuvissa > New Earth, 1986–2011 > New 52

Ennen vuoden 2017 "The Button" -crossoveria Thawnen muistot Pre-New 52 -tapahtumista palautuvat salaperäisen energia-aallon iskettyä häneen, ja hän muistaa Batmanin (Thomas Wayne) tappaneen hänet Flashpointin aikana. Thawne yrittää opettaa Pimeyden Ritarin pojalle oppitunnin, ja hän hyökkää Bruce Waynen kimppuun Lepakkoluolassa ja tuhoaa Thomasin kirjeen kostoksi. Thawne lyö Brucea raa'asti ja pilkkaa sitä sanallisesti, ennen kuin poimii koomikon hymiöpinssin, joka teleporttaa hänet tuntemattomaan paikkaan. Thawne teleportoidaan sitten takaisin Lepakkoluolaan salaperäisen olennon kylvettyä säteilyssä. Kun hän romahtaa, Thawne sanoo: "Jumala... minä näin... Jumalan." Löytettyään jälkiä hänen energiamerkistään Thawnen ruumiista, Barry pohtii, tappaako hän Zoomin jossain vaiheessa tulevaisuudessa (mutta Thawnen menneisyydessä). Batman ja Salama törmäävät Thawneen Buttonin oltua tämän hallussaan vähän ennen ilmeistä kuolemaansa ja seuraavat häntä yrittäessään estää sen. Seuratessaan entiteettiin johtavia jälkiä Thawne pohtii, että hän saattaa mennä ajassa taaksepäin kasvattaakseen vihollisensa "perheen ystäväksi" Noran tappamisen jälkeen, mutta tohtori Manhattan tappaa hänet ja teleportaa takaisin Lepakkoluolaan.
The Buttonin jälkimainingeissa Thawnen ruumis viedään S.T.A.R. Labsiin, mutta hän herää henkiin Negative Speed ​​Force -yhteytensä kautta ja palaa tulevaisuuteen tutkimaan eroa Flashpointia edeltävän ja jälkeisen aikajanan välillä. Hän on läsnä Iris Westin talossa, kun tämä saapuu Wallace Westin kanssa, jota Thawne hakkaa raa'asti ja tuomitsee väärennökseksi, ennen kuin kidnappaa Irisin ja tuo hänet 2400-luvulle. Kun Barry saapuu, Thawne kukistaa hänet nopeasti, ja hän paljastaa henkilöllisyytensä salamana Irikselle. Thawne näyttää myöhemmin pariskunnan tulevaisuuden ja huijaa Barryn joutumaan negatiivisen nopeuden loukkuun, mutta Salama yhdistyy siihen ja pakenee. Tyytyväinen Thawne pyytää Barrya "hylkäämään häviäjien apulaiset" ja ryhtymään hänen ystäväkseen ja kumppanikseen, mutta Salama kieltäytyy ja riistää häneltä nopeuden. Thawne vannoo kuitenkin saavansa takaisin voimansa ja palaavansa piinaamaan Barrya, ennen kuin Iris tappoi hänet höyrypistoolilla.
Myöhemmin paljastetaan, että Thawne veti Thomas Waynen pois Flashpoint-aikajanalta aivan kuten Manhattan pyyhki sen, kiusatakseen Thomasia pääaikajanalla, jossa Bruce on Batman.
Muissa medioissa > Televisiossa > Flash (1990)

Televisiosarjassa Flash Barry Allen käytti peitenimenään Professori Zoomia väittäessään luoneensa Salaman.
Muissa medioissa > Televisiossa > The Flash (2014)

Eobard Thawne esiintyi The Flash -televisiosarjan ensimmäisen kauden pääpahiksena. Tom Cavanaghin esittämä Thawne tekeytyi tohtori Harrison Wells nimiseksi tiedemieheksi, joka alun perin loukkaantui auto-onnettomuudessa, kun taas hänen vaimonsa kuoli. Huolimatta siitä, että hän on Salaman arkkivihollinen, Thawne auttaa Salamaa kehittämään supernopeuttaan.
Muissa medioissa > Animaatio > Justice League Unlimited

Justice League Unlimitedissa Professori Zoom ei varsinaisesti esiintynyt omana itsenään, mutta animaatiosarjassa yhteensulautuneet Brainiac ja Luthor luovat oman mekaanisen versionsa Salamasta, jonka asu muistuttaa Professori Zoomia.
Muissa medioissa > Animaatio > Batman – pelottomat

Professori Zoom teki varsinaisesti ensi esiintymisensä vuonna 2010 Batman – pelottomat -sarjassa, jossa hahmon äänenä oli 1990-luvulla Flash-sarjassa Salamaa näytellyt John Wesley Shipp.
Zoom oli houkutellut Barry Allenin jahtaamaan häntä portaalin läpi tulevaisuuteen vuoteen 2400. Jay Garrick ja Poika Salama olivat matkalla mukana, mutta Barry pelasti heidät pyyhkäisemällä heidät takaisin omaan aikaan. Barry ja Zoom olivat kadonneet, kunnes Batman huomasi Barryn aaveen. Kolmikko päätti mennä kosmisen juoksumaton avulla Batmanin saaman koordinaattien mukaan. Pian kolmikko löysi itsensä tulevaisuudesta, jossa Zoomista oli tullu Keystone Cityn valtias. Poliisit pidättivät Batmanin ja Poika Salaman, mutta Jay onnistui pakenemaan Batmanin avustuksella. Pian selvisi että Zoom oli vanginnut Barryn juoksupyöräänsä, joka tuotti energiaa hänen rannekkeisiinsa, jonka avulla hän kykenisi juoksemaan vieläkin nopeammin. Batman yritti estää Zoomin aikeet mutta ilman tulosta, sitä vastoin Jay ja Poika Salama joutuivat myös matolle, mutta Batmanin tapellessa Zoomia vastaan Salama kolmikko päätti juosta nopeammin jotta he loisivat uuden madonreiän jonka kautta Barry pääsisi pois juoksupyörästä. Pitkän kaksin kamppailun päätteeksi Barry onnistui kukistamaan Zoomin.
Muissa medioissa > Animaatio > Justice League: The Flashpoint Paradox

Professori Zoom esiintyi animaatioelokuvassa Justice League: The Flashpoint Paradox, jossa häntä ääninäyttelee C. Thomas Howell. Elokuvassa hän yrittää tappaa Salaman Konnien kautta, mutta hänen vihollisensa ja Oikeuden Puolustajat estävät häntä. Tästä huolimatta Zoom pilkkaa Salamaa tämän äidin kuoleman takia, ennen kuin Teräsmies vie hänet vankilaan. Sen jälkeen, kun Salama on luonut "Flashpoint"-aikajanan eikä pysty palauttamaan alkuperäistä, Zoom palaa paljastamaan, että niin kauan kuin hän on elossa, Salama ei voi saada tarpeeksi energiaa nopeusvoimasta matkustaakseen uudelleen ajan halki. Batman kuitenkin ampuu Zoomin, jolloin Flash voi kumota "Flashpoint"-aikajanan ja luoda uuden tilalle.
Muissa medioissa > Animaatio > Suicide Squad: Hell to Pay

Professori Zoom esiintyy animaatioelokuvassa Suicide Squad: Hell to Pay, jossa paljastuu, että heti Batmanin ampumisen jälkeen Zoom sai energiaa Speed ​​Forcesta hidastaakseen hänen kuolemansa hetkeä ja selviytyäkseen Salaman luomalla uudella aikajanalla. Koska tämä rajoitti hänen nopeudensa käyttöä, Thawne värvää Silver Bansheen, Blockbusterin ja Killer Frostin auttamaan häntä hankkimaan "Get Out of Hell Free" -kortin, jotta hän voi huijata kuolemaa ja joutua vastakkain Suicide Squadin kanssa. Vaikka Zoom saa kortin haltuunsa, Pronssitiikeri katkaisee tämän sormet, jotka pitävät sitä kiinni, ennen kuin Deadshot tappaa Zoomin pysyvästi ja lähettää hänet takaisin kuolemaan "Flashpoint"-aikajanalle. Häntä ääninäytteli elokuvassa C. Thomas Howell.
Muissa medioissa > Animaatio > Lego DC Comics Super Heroes: The Flash

Professori Zoom esiintyy animaatioelokuvassa Lego DC Comics Super Heroes: The Flash, jossa häntä ääninäyttelee Dwight Schultz.
Muissa medioissa > Animaatio > Injustice

Professori Zoom teki cameo-roolin animaatioelokuvassa Injustice, jossa hän mainitsi lyhyesti Salaman tämän kuoleman jälkeen ilmaisten kaipaavansa tätä.
Muissa medioissa > Videopelit

Thawne esiintyi ei-pelattavana hahmona DC Universe Online -roolipelissä.
Thawne on lukittuna hahmona Lego Batman 3: Beyond Gotham -videopelissä.
Thawne on pelattavana hahmona  Injustice: Gods Among Us -pelin mobiiliversiossa.
Thawne on pelattavana hahmona Injustice 2 -tappelupelissä, jossa sen saa käyttöön Salaman vaihtoehtoiseksi asuksi. Pelissä paljastetaan, että jouduttuaan paradoksiin sen jälkeen, kun hallinto tappoi yhden hänen esi-isistään, tämä versio Zoomista jää jumiin 2000-luvulle ja liittyy Gorilla Groddin Societyyn kostamaan Salamalle.
Thawne on yksi Lego DC Super-Villains -videopelin päähahmoista.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2010 | John Wesley Shipp | Batman – pelottomat |  |  |
| 2011 | Robert Dieke |  |  | DC Universe Online |
| 2013, 2018 | C. Thomas Howell |  | Justice League: The Flashpoint Paradox | Lego DC Super-Villains |
| 2014–2015 | Tom Cavanagh | The Flash |  |  |
| 2014, 2017 | Liam O’Brien |  |  | Lego Batman 3: Beyond Gotham Injustice 2 |
Professori Zoom Batman – pelottomat -sarjassa.
Nina Waidacher

| Nina Waidacher> Henkilötiedot |
| --- | --- |
Syntynyt: 23. elokuuta 1992 (ikä 32) Chur, Sveitsi
Kansalaisuus:   Sveitsi
Jääkiekkoilija
Pelipaikka:  hyökkääjä
Maila:  oikea
Pituus:  170 cm
Paino:  62 kg
Seura
Seura:  ZSC Lions Frauen
Sarja:  SWHL
Pelaajaura
Pääsarjaura:  2008–
| Mitalit> Maa:   Sveitsi.Naisten jääkiekko. Olympialaiset  | Mitalit> Maa:   Sveitsi.Naisten jääkiekko. Olympialaiset  | Mitalit> Maa:   Sveitsi.Naisten jääkiekko. Olympialaiset  | Maa:   Sveitsi> Naisten jääkiekko. |
| --- | --- | --- | --- |
|  Pronssia | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Burlington 2012 | jääkiekko |  |
Nina Waidacher (s. 23. elokuuta 1992 Chur) on sveitsiläinen jääkiekkoilija, joka edustaa SWHL:ssä pelaavaa ZSC Lions Frauenia. Pelipaikaltaan Waidacher on hyökkääjä ja hän laukoo oikealta.
Ura

Waidacher on kolminkertainen Sveitsin mestari. Ensimmäisen mestaruutensa hän voitti ZCS Lions Frauenin paidassa kauden 2010–2011 päätteeksi. Tämän jälkeen hän siirtyi Yhdysvaltoihin pelaamaan yliopistokiekkoa. Waidacher edusti St. Scholastican yliopistoa neljän kauden ajan vuoteen 2015 asti. Kahdella viimeisellä kaudellaan hän oli joukkueen kapteeni.
Kaudeksi 2015–2016 Waidacher palasi Lionsiin, jossa voitti heti paluukaudella mestaruuden tehtyään 17 runkosarjaottelussa tehot 17+17=34 sekä seitsemässä pudotuspeliottelussa tehot 3+6=9. Myös seuraavalla kaudella joukkue voitti mestaruuden Waidacherin tehtyä 18 ottelussa 48 tehopistettä, jotka oikeuttivat liigan pistepörssin kolmanteen sijaan.
Waidacher on edustanut Sveitsin maajoukkuetta maailmanmestaruuskilpailuissa kolmesti vuosina 2012, 2015 ja 2016. Hänen ensimmäisellä edustuskerrallaan joukkue voitti pronssia. Waidacher on voittanut Sveitsin paidassa myös olympiapronssia vuonna 2014. Hän oli olympiajoukkueessa mukana myös vuonna 2018.
Neue Slowenische Kunst
Aiheesta muualla

nskstate.com (englanniksi)
Nexus Polaris

| Nexus Polaris Covenant |
| --- | --- | --- |

Studioalbumin tiedot
 Äänitetty : elo–syyskuu 1997, Woodhouse Studios, Hagen
 Julkaistu: 24. maaliskuuta 1998
 Tuottaja(t): Siggi Bemm
 Tyylilaji: sinfoninen black metal
 Kesto: 43.32
 Levy-yhtiö: Nuclear Blast
Covenantin muut julkaisut
| In Times Before the Light 1997 | Nexus Polaris 1998 | Animatronic 1999 |
Nexus Polaris on black metal -yhtye Covenantin toinen albumi vuodelta 1997. Albumi oli huomattava ilmestys aikanaan kahdesta syystä: juuri muovautunut yhtye oli Black metal -maailmassa jonkinasteinen "All Star" -kokoonpano sen sisältäessä jäseniä bändeistä kuten Mayhem, Dimmu Borgir, Ulver sekä Arcturus ym. ja koska musiikkityyli oli poikkeuksellisen melodia/syntetisaattori painotteista, jatkaen näin Dimmu Borgirin edellisenä vuonna viitoittamaa tietä (Enthrone Darkness Triumphant).